CELEX ID: 32011D0738
Publication Date: 2011-10-20

Document Text:
NÕUKOGU OTSUS,
20. oktoober 2011,
Euroopa Liidu ja Šveitsi Konföderatsiooni vahelise põllumajandustoodete ja toidu geograafiliste tähiste ja päritolunimetuste kaitset käsitleva lepingu (millega muudetakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet) sõlmimise kohta
(2011/738/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõike 6 punkti a alapunktiga v,
võttes arvesse Euroopa Komisjoni ettepanekut,
võttes arvesse Euroopa Parlamendi nõusolekut (1)
ning arvestades järgmist:
(1)
Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe (2) (edaspidi „põllumajanduskokkulepe”) jõustus 1. juunil 2002.
(2)
Põllumajanduskokkuleppe artikliga 12 on ette nähtud, et ühe lepinguosalise taotlusel võib kokkuleppe läbi vaadata.
(3)
Ühisdeklaratsioon põllumajandustoodete ja toidu geograafiliste tähiste ja päritolunimetuste kaitse kohta on lisatud põllumajanduskokkuleppe lõppaktile.
(4)
Komisjon on pidanud liidu nimel läbirääkimisi Euroopa Liidu ja Šveitsi Konföderatsiooni vahelise põllumajandustoodete ja toidu geograafiliste tähiste ja päritolunimetuste kaitset käsitleva lepingu (edaspidi „leping”) üle, millega muudetakse põllumajanduskokkulepet, lisades sellesse uue, 12. lisa.
(5)
Nõukogu ja komisjoni 4. aprilli 2002. aasta otsuses 2002/309/EÜ, Euratom (teadus- ja tehnikakoostöö kokkuleppe osas) Šveitsi Konföderatsiooniga seitsme kokkuleppe sõlmimise kohta (3) on määratud kindlaks sisemenetlus seoses liidu seisukoha võtmisega põllumajanduskokkuleppe artikli 6 lõikes 3 osutatud ühiskomitee otsuste kohta. Ühtlasi tuleks kindlaks määrata sisemenetlus seoses liidu seisukoha väljakujundamisega nimetatud kokkuleppe 12. lisaga seotud küsimustes.
(6)
Leping tuleks liidu nimel heaks kiita,
ON VASTU VÕTNUD KÄESOLEVA OTSUSE:
Artikkel 1
Euroopa Liidu ja Šveitsi Konföderatsiooni vaheline põllumajandustoodete ja toidu geograafiliste tähiste ja päritolunimetuste kaitset käsitlev leping, millega muudetakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, kiidetakse liidu nimel heaks.
Lepingu tekst on lisatud käesolevale otsusele.
Artikkel 2
Nõukogu eesistujal on õigus määrata isiku(ud), kes on volitatud liidu nimel andma hoiule lepingu artiklis 3 ettenähtud heakskiitmiskirja, et väljendada Euroopa Liidu nõusolekut end lepinguga siduda.
Artikkel 3
Põllumajanduskokkuleppe 12. lisa ja selle liiteid käsitlevate teemade puhul võtab liidu seisukoha põllumajanduskokkuleppe artikli 6 lõikes 3 osutatud põllumajanduse ühiskomitee otsustusvaldkonda jäävates küsimustes vastu komisjon vastavalt määruse (EÜ) nr 510/2006 artikliga 15 ette nähtud menetlusele.
Artikkel 4
Käesolev otsus jõustub selle vastuvõtmise päeval (4).
Luxembourg, 20. oktoober 2011

EuroVoc Classification:
Level 1: 100157
100143
100147
100156
100161
100144
Level 2: 100277
100283
100257
100170
100282
100176
100250
100196
Level 3: 3461
13
122
2106
913
187
4040
2735
2734
All Concepts: 1474
2734
2735
2901
3173
4324